Bhânḍhâ

**Bhânḍhâ** ( ḍâri bhâsa Tamil *mutal*, sè artèna  "ḍhâsar", "soko", "bâgiyân bâbâ", "puntung") aghâdhuwi bânnya' artè sè asambhung ḍâlem èkonomi, *finansial*, bân akunting. Ḍâlem finansial bân akunting, bhânḍhâ biyasana noddhu ḍâ' kasoghiyân finansial, otamana ḍâlem pangangghuyân awwâl otabâ ajâgâ katerrosan bisnis. Awwâlla, èangghep jhâ' bhândhâ laènna, akadhiâ bhânḍhâ fisik, bisa èkaollè kalabân obâng otabâ bhânḍhâ finansial. Dhâddhi è bâbâna oca' bhânḍhâ artèna cara abhâdhi. Bhândhâ abujud obâng otabâ bhârâng sè bisa èghuna'aghi ka'angghuy adhâghâng otabâ makalowar obâng kalabân tojjhuwân ngasèllaghi tong-sèttongnga sè nambâ kasoghiyân. Tojjhuwân ḍâri bâḍâna bhânḍhâ panèka ngaollè kaontongan sè nèlayya lebbi ḍâri bhârâng otabâ obâng awwâl sè èghuna'aghi. 

## Torsonan Bhânḍhâ

Torsonan bhânḍhâ panèka campoan ḍâri pangobângan jângka lanjhâng perusaha'an sè è bâkkèllaghi kalabân otang, saham, prèferèn, bân saham biyas. Perusaha'an bisa aghuna'aghi bhânḍhâ èkuitas otabâ otang ka'angghuy abiyayaè asètta, pèlèyan palèng bhâghus panèka campoan ḍâri otang bân èkuitas. Torsonan bhânḍhâ sè optimal panèka camporan otang bân èkuitas sè bisa amaksimalaghi arghâ saham. Pangangghuyân ḍâri bhân-sabbhân macem bhânḍhâ aghâdhuwi pangaro sè bhidhâ ḍâ' ontong sè èkaollè perusaha'an.

## Bhânḍhâ Intèlèktuwal

Bhânḍhâ intèlèktuwal panèka sadhâjâ sè èkaonèngè è ḍâlem perusaha'an sè bisa aparèng kaunggulan asaèng. Salaèn ka'ḍissa, matèri intèlèktuwal pangataowan, informasi, *intellectual property*, pangalaman sè bisa èghuna'aghi ka'angghuy abhâḍhi kasoghiyân. Ḍâlem bhânḍhâ intèlèktuwal asèt pangataowan sè amanfa'at tamaso' ka ḍâlem asèt sè ta' abentu' kalabân kamampowan aparèng nèlay ḍâ' perusaha'an bân masyarakat sè tamaso' ha' patèn attas kasoghiyân intèlèktuwal, ha' cèpta, bân waralaba. Jennis bhânḍhâ intèlèktuwal akadhi è bâbâ panèka.

* Bhânḍhâ manossa aropa'aghi kamampuwan kolèktif perusaha'an ka'angghuy ngasèllaghi solusi palèng bhâghus aḍhâsar pangataowan sè èghâdhuwi sareng rèng-orèng sè bâḍâ è ḍâlem perusaha'an kasebbhut.
* Bhânḍhâ *struktural* panèka kamampuwan organisasi otabâ perusaha'an ḍâlem alaksana'aghi kabiyasa'an perusaha'an bân sosonanna sè nyokong usaha panglako ka'angghuy ngasèllaghi *kinerja* intèlèktuwal sè optimal sareng *kinerja* bisnis sadhâjâna, matsalla sistem operasional perusaha'an, prosès manufakturing, bhudhâjâ organisasi, filosofi manajemen bân sadhâjâ bentu' *intellectual property* sè èghâdhuwi perusaha'an

* Bhânḍhâ relasional panèka aropa sambhungan sè harmonis otabâ *association network* sè èghâdhuwi sareng perusaha'an kalabân mitrana, sè asalla ḍâri pamaso' sè bhâghus, asalla ḍâri laghânan sè loyal bân pegghâr ḍâ' paladhinan perusaha'an kasebbhut, asalla ḍâri sambhungan perusaha'an kalabân pamarènta otabâ sareng masyarakat sakètar.

## Bhânḍhâ lako

Bhânḍhâ lako panèka aropa bhânḍhâ sè kodhu tep-tep bâḍâ ros-terrosan ka'angghuy nopang usaha perusaha'an sè masambhung pangalowaran kalabân bahan otaba jasa è bâkto panarèma'an hasèlla ajhuwâl. Sombher bhânḍhâ bisa èkaollè ḍâri bhânḍhâ dhibi', ontong perusaha'an, otang jhângka penḍe', otang jhângka lanjhâng, jhuwâlân obligasi, jhuwâlân saham, ènjhâman ḍâri bank, bân krèdit ḍâri sè aparèng bhânḍhâ aropa bhârâng. Bentu' bhânḍhâ lako bisa abentu' obâng, sorat sè arghâ sè ghâmpang èpadhâddhi obâng (giro, cèk, dèposito), piutang dhâghâng, ka'angghuy abiyayaè kagiatan operasi kasebbhut èarep bisa maso' polè ḍâ' perusaha'an ḍâlem bâkto semma' ka'angghuy èghuna'aghi polè ka'angghuy kagiatan operasional.

## Sombher